pythainlp/thai_wikipedia_clean_20230101 huggingface dataset:
วันที่ 26 ตุลาคม ไอ ทากาฮาชิ ริสะ นีงากิ และโคฮารุ คูซูมิ ได้เดินทางไปที่ประเทศเกาหลีใต้เพื่อโปรโมทอัลบั้มรวมเพลงซิงเกิล "มอร์นิงมูซูเมะออลซิงเกิลส์คอมพลีท ~เท็นธ์แอนนิเวอร์ซารี~" (Morning Musume All Singles Complete ~10th Anniversary!) ที่วางจำหน่ายในญี่ปุ่นเมื่อวันที่ 24 ตุลาคม ในโอกาสนี้ ทากาฮาชิและนีงากิยังได้ไปปรากฏตัวในรายการวิทยุของเกาหลีใต้ที่ชื่อ "เมย์บีส์เทิร์นอัปเดอะวอลุม" (메이비의 볼륨을 높여요) ในฐานะแขกรับเชิญพิเศษอีกด้วย
วันที่ 21 พฤศจิกายน มอร์นิงมูซูเมะวางจำหน่ายผลงานเพลงซิงเกิลที่ 35 ชื่อว่า "มิกัง" ผลงานชิ้นนี้ถือเป็นผลงานอัลบั้มซิงเกิลที่สร้างยอดจำหน่ายได้น้อยที่สุด และได้อันดับที่ 6 หลังจากที่ก่อนหน้านี้เพลงซิงเกิลมอร์นิงคอฟฟี ได้อันดับที่ 6 เมื่อปี พ.ศ. 2541
พ.ศ. 2551 : ปีแรกที่ไร้คนเข้าและคนออก.
ในปี พ.ศ. 2551 มอร์นิงมูซูเมะได้วางจำหน่ายผลงานเพลงซิงเกิล 2 เพลง ได้แก่ "เรโซแนนต์บลู" วางจำหน่ายเมื่อวันที่ 16 เมษายน และ "เปปเปอร์เคบุ" วางจำหน่ายเมื่อวันที่ 24 กันยายน สำหรับ "เรโซแนนต์บลู" ในความเป็นจริงมีกำหนดที่จะวางจำหน่ายก่อนหน้านั้น แต่ต้องเลือกออกมาเนื่องจากปัญหาเกี่ยวกับตารางงาน ส่วน "เปปเปอร์เคบุ" นั้น เป็นการนำเอาเพลงเปิดตัวของวงดูโอ้ยุค 70's "" เมื่อปี พ.ศ. 2519 กลับมาเรียบเรียงและร้องใหม่
วันที่ 26 พฤศจิกายน มอร์นิงมูซูเมะได้ออกอัลบั้มคัฟเวอร์เพลงชุดแรก "คัฟเวอร์ยู" ซึ่งอัลบั้มนี้มีเพลงทุกเพลงที่เขียนโดย "" นำมาเรียงเรียบและร้องใหม่โดยมอร์นิงมูซูเมะ
วันที่ 18 กุมภาพันธ์ พ.ศ. 2552 มอร์นิงมูซูเมะได้มีการวางจำหน่ายผลงานซิงเกิลที่ 38 มีชื่อว่า "นาอิจาอุ กาโมะ"
วันที่ 18 มีนาคม มอร์นิงมูซูเมะได้ออกอัลบั้มชุดที่ 9 "แพลทตินัม 9 ดิสก์"
มอร์นิงมูซูเมะได้ออกผลงานซิงเกิลที่ 39 "โชกานาอิ ยูเมะโออิบิโตะ" ในวันที่ 13 พฤษภาคม ซึ่งซิงเกิลนี้ได้อันดับที่ 1 ของโอริคอนชาร์ตประจำสัปดาห์ในรอบ 3 ปี ส่วนเพลง "ทรี.ทู.วัน เบรกกิน'เอาท์" เพลงรองในซิงเกิลนี้ ได้เป็นเพลงประจำงาน อนิเมะ เอ็กซ์โป 2009 ที่เมืองลอสแอนเจลิส รัฐแคลิฟอร์เนีย สหรัฐอเมริกา มอร์นิงมูซูเมะก็ได้เข้าร่วมงานและขึ้นแสดงอีกด้วย ซึ่งเป็นการแสดงสดครั้งแรกในทวีปอเมริกาเหนือ
ต่อมา มอร์นิงมูซูเมะก็ได้วางจำหน่ายซิงเกิลที่ 40 "นันจัตเตะ เรนไอ" ในวันที่ 12 สิงหาคม และด้วยซิงเกิลนี้เป็นเพลงซิงเกิลที่ 40 ของกลุ่ม จึงได้มีการจัดจำหน่ายซีดีปกพิเศษเนื่องในโอกาสมีผลงานครบ 40 ซิงเกิลอีกด้วย
หลังจากนั้น ในวันที่ 28 ตุลาคม มอร์นิงมูซูเมะก็ได้วางจำหน่าย "คิมางุเระ พรินเซส" ผลงานซิงเกิลลำดับที่ 41 ซึ่งซิงเกิลนี้ได้มีการจำหน่ายซีดีที่มีปกแตกต่างกันทั้งหมด 4 แบบ ซึ่งใน Limited C ได้คละปกทั้งหมด 10 แบบด้วยกัน ซึ่งมอร์นิงมูซูเมะได้เคยมีปกลักษณะแบบนี้มาแล้วในซิงเกิลที่ 30 "แอมบิเชียส! ยาชินเตกิเดะอีจัง"
วันที่ 6 ธันวาคม โคฮารุ คูซูมิ สมาชิกรุ่นที่ 7 ได้สำเร็จการศึกษาจากมอร์นิงมูซูเมะ
พ.ศ. 2553 : สำเร็จการศึกษา 3 คน.
วันที่ 10 กุมภาพันธ์ พ.ศ. 2553 มอร์นิงมูซูเมะวางจำหน่ายผลงานซิงเกิลลำดับที่ 42 อนนากะ เมดะเตะ นาเซะอิเกไน
วันที่ 17 มีนาคม มอร์นิงมูซูเมะได้ปล่อยอัลบั้มชุดที่ 10 "จูมายเมะ"
วันที่ 9 มิถุนายน มอร์นิงมูซูเมะได้วางจำหน่ายผลงานซิงเกิลที่ 43 "เซชุง คอลเล็กชัน" ซึ่งซิงเกิลนี้ได้เป็นเพลงประจำละครเวทีของมอร์นิงมูซูเมะที่มีชื่อว่า "แฟชันเนเบิล" หลังจากมอร์นิงมูซูเมะได้มีโอกาสเข้าร่วมงาน "เจแปน เอ็กซ์โป 2010" ที่เมืองปารีส ประเทศฝรั่งเศส ซึ่งเป็นครั้งแรกที่มอร์นิงมูซูเมะแสดงสดในทวีปยุโรป และเพลงประจำงานคือเพลง "โทโมะ" ซึ่งเป็นเพลงรองในซิงเกิลนี้อีกด้วย
ในวันที่ 8 สิงหาคม สึงกุได้ประกาศในกลางงานคอนเสิร์ตว่า สมาชิกรุ่นที่ 6 เอริ คาเม และสมาชิกรุ่นที่ 8 หลี่ ฉุน กับเฉียน หลิน จะสำเร็จการศึกษาจากมอร์นิงมูซูเมะ โดยสึงกุให้เหตุผลว่า คาเมต้องการรักษาโรคภูมิแพ้ผิวหนังที่เธอเผชิญอยู่ ส่วนเฉียน หลิน กับหลี่ ฉุนนั้นจะกลับไปมีผลงานในวงการบันเทิงที่ประเทศจีน เป็นครั้งแรกที่มีสมาชิกสำเร็จการศึกษาพร้อมกันถึง 3 คน
ผลงานสุดท้ายที่ เอริ คาเม, หลี่ ฉุน และเฉียน หลิน ได้มีส่วนร่วมนั่นคือเพลงซิงเกิลที่ 44 "อนนาโตะโอโตโกะโนะ ลัลลาบายเกมส์" ซึ่งวางจำหน่ายในวันที่ 24 พฤศจิกายน
วันที่ 1 ธันวาคม มอร์นิงมูซูเมะได้ออกอัลบั้มชุดที่ 11 "แฟนตาซี จูอิจิ"
วันที่ 15 ธันวาคม คาเม, หลี่ ฉุน และเฉียน หลิน ได้สำเร็จการศึกษาจากมอร์นิงมูซูเมะและเฮลโล! โปรเจกต์
พ.ศ. 2554 : 10 ปีของรุ่นที่ 5, ต้อนรับรุ่นที่ 9 และ 10.
ในวันที่ 2 มกราคม สึงกุได้เปิดตัวผู้ชนะในโครงการ "คิวคิ ออดิชัน" ทั้งหมด 3 คน ได้แก่ เอรินะ อิกูตะ, ริโฮะ ซายาชิ และคานง ซูซูกิ และสึงกุยังได้ประกาศให้ มิซูกิ ฟูกูมูระ สมาชิกของเฮลโล! โปรเค็งชูเซย์ ได้เข้าร่วมเป็นสมาชิกมอร์นิงมูซูเมะ ทำให้สมาชิกรุ่นที่ 9 มีทั้งหมด 4 คน หลังจากนั้นเพียง 1 สัปดาห์ ไอ ทากาฮาชิ ได้ประกาศจบการศึกษาจากมอร์นิงมูซูเมะ และ เฮลโล! โปรเจ็กต์ ซึ่งเธอทำกิจกรรมในฐานะสมาชิกของมอร์นิงมูซูเมะมา 10 ปี และได้กำหนดวันสำเร็จการศึกษาในวันที่ 30 กันยายน และในวันที่นั้นยังได้มีการประกาศโครงการคัดเลือกสมาชิกรุ่นที่ 10 อีกด้วยผลงานชิ้นแรกที่สมาชิกรุ่นที่ 9 มีส่วนร่วมคือซิงเกิลที่ 45 เมจิเดสุกะ สกา! ซึ่งก่อนหน้านั้นได้กำหนดวางจำหน่ายเดิม ในวันที่ 23 มีนาคม ได้เกิดเหตุการณ์แผ่นดินไหวและคลื่นสึนามิในโทโฮกุ ในช่วงก่อนวันวางจำหน่าย จึงทำให้เลื่อนวันวางจำหน่ายเป็นวันที่ 6 เมษายน และซิงเกิลนี้ยังได้อันดับที่ 5 ในโอริคอนชาร์ตอีกด้วย
ในวันที่ 15 มิถุนายน ผลงานซิงเกิลที่ 46 ก็ได้วางจำหน่าย ซึ่งมีชื่อว่า อนลี ยู ซึ่งได้มีการจำหน่ายรูปแบบปกซีดีทั้งหมด 5 แบบด้วยกัน และซิงเกิลนี้ได้อันดับที่ 4 ในโอริคอนชาร์ต
ในเดือนกันยายน ผลงานซิงเกิลที่ 47 ของมอร์นิงมูซูเมะ โคโนะชิคิวโนะ เฮวะฮงกิเดะ เนกะเตรุนดาโยะ! ได้วางจำหน่ายในวันที่ 12 กันยายน ซึ่งเป็นผลงานซิงเกิลสุดท้าย ที่ทากาฮาชิได้มีส่วนร่วม เพื่อเป็นการใหเกียรติหลังจากที่ทากาฮาชิได้เข้าร่วมเป็นสมาชิกของมอร์นิงมูซูเมะมา 10 ปี จึงเป็นครั้งแรกที่มอร์นิงมูซูเมะออกผลงานแบบซิงเกิลคู่ โดยโปรโมทเพลงในซิงเกิลนี้ทั้งหมด 2 เพลง ด้วยกัน และได้มีการจำหน่ายรูปแบบปกทั้งหมด 5 แบบด้วยกัน ซึ่งใน limited B ได้มีการบรรจุเพลงเดี่ยวของทากาฮาชินั่นคือเพลง "จิชินมตเตะ ยูเมโวะมตเตะ โทบิทัตสึคาระ" และยังเป็นครั้งแรกที่มอร์นิงมูซูเมะได้มีการบรรจุเพลงที่มีสมาชิกร้องคนเดียวลงในซิงเกิลอีกด้วย ซิงเกิลนี้ได้อันดับที่ 2 ในโอริคอนชาร์ต
ทากาฮาชิได้สำเร็จการศึกษาในวันที่ 30 กันยายน ซึ่งคอนเสิร์ตสำเร็จการศึกษาของเธอได้จัดขึ้นในนิปปงบูโดกัน และก่อนหน้านั้นวันที่ 29 กันยายน สึงกุได้ประกาศผู้ชนะโครงการคัดเลือกสมาชิกรุ่นที่ 10 ทั้งหมด 4 คนได้แก่ ฮารูนะ อีกูโบะ, อายูมิ อิชิดะ, มาซากิ ซาโต และฮารูกะ คูโด ซึ่งเป็นสมาชิก เฮลโล! โปรเค็งชูเซย์ ทำให้มอร์นิงมูซูเมะ มีสมาชิกรวมทั้งหมด 12 คน
ในวันที่ 1 ตุลาคม หลังจากที่ทากาฮาชิสำเร็จการศึกษาไปแล้ว ผู้ที่มารับตำแหน่งหัวหน้าแทนทากาฮาชิคือ ริซะ นีงากิ ส่วนผู้ที่เป็นรองหัวหน้าไม่มีใครได้รับตำแหน่งเลย
วันที่ 12 ตุลาคม สตูดิโออัลบั้มที่ 12 ก็ได้วางจำหน่าย มีชื่อว่า "ทเวลฟ์ สมาร์ท"
พ.ศ. 2555 : เข้าสู่ยุคสีสัน.
ในวันที่ 2 มกราคม ริสะ นีงากิ ได้ประกาศสำเร็จการศึกษาจากมอร์นิงมูซูเมะ โดยเธอจะทำกิจกรรมในฐานะสมาชิกไปจนถึงสิ้นสุดในคอนเสิร์ตวันที่ 18 พฤษภาคม ที่นิปปงบูโดกัน ก่อนหน้านั้นเธอมีแผนที่จะสำเร็จการศึกษาพร้อมกับ ไอ ทากาฮาชิแต่เธอได้ตัดสินใจที่จะทำกิจกรรมในฐานะสมาชิกของมอร์นิงมูซูเมะต่อไป เพื่อที่จะได้ดูแลสมาชิกรุ่นที่ 10 ด้วย
ผลงานเปิดตัวสมาชิกรุ่นที่ 10 คือผลงานซิงเกิลลำดับที่ 48 เปียวโกะ เปียวโกะ อุลตรา ได้วางจำหน่ายในวันที่ 25 มกราคม และยังถูกนำไปใช้เป็นเพลงประกอบละครโทรทัศน์เรื่อง "ชูกากุ โจชิ กากุเอ็น" ซึ่งแสดงโดย สมาชิกในเฮลโล! โปรเจกต์ แต่ซิงเกิลนี้ไม่ประสบผลสำเร็จในด้านยอดขายเท่าไหร่นัก โดยเป็นผลงานซิลเกิลที่สร้างยอดขายได้ต่ำที่สุดของมอร์นิงมูซูเมะ ซึ่งทำได้เพียง 34,050 แผ่นเท่านั้น
ผลงานซิงเกิลลำดับที่ 49 มีชื่อว่า เร็นไอ ฮันเตอร์ วางจำหน่ายในวันที่ 11 เมษายน เป็นผลงานสุดท้ายที่ นีงากิมีส่วนร่วม ในซิงเกิลได้บรรจุเพลงเดี่ยวของเธอ ซึ่งมีชื่อว่า เอกาโอะนิ นามิดะ ซึ่งเป็นเพลงที่เรียบเรียงใหม่ จากผลงานของ อายะ มัตสึอุระ หลังจากนั้นไม่นาน ไอกะ มิตสึอิ ก็ได้ประกาศสำเร็จการศึกษาในวันที่ 4 พฤษภาคม เนื่องจากอาการเจ็บที่เท้าซ้ายของเธอ โดยเธอจะสำเร็จการศึกษาพร้อมกันกับ นีงากิในคอนเสิร์ตประจำฤดูใบไม้ผลิ และในวันสำเร็จการศึกษาของทั้งคู่ ซายูมิ มิจิชิเงะก็ได้ประกาศว่าเธอจะรับตำแหน่งหัวหน้าคนต่อไป และในวันนั้นก็ได้มีการประกาศโครงการคัดเลือกสมาชิกรุ่นที่ 11 ซึ่งมีชื่อโครงการว่า "ซูพินอุตะฮิเมะ" โดยจะประกาศผลในวันที่ 25 มิถุนายน
ในวันที่ 4 กรกฎาคม ผลงานซิงเกิลที่ 50 ก็ได้วางจำหน่าย เป็นอีกครั้งที่มอร์นิงมูซูเมะออกผลงานซิงเกิลคู่ โดยใช้ชื่อซิงเกิลว่า วัน ทู ทรี/เดอะ มาเทนโรโชว และสามารถสร้างยอดขายภายในวันแรกได้ทั้งหมด 56,139 แผ่น ซิงเกิลนี้มีรูปแบบปกทั้งหมด 7 แบบด้วยกัน ความพิเศษของซิงเกิลนี้คือ ในแต่ละรูปแบบจะมีเพลงบรรจุแตกต่างกันไปตั้งแต่ Limited A จนถึง Limited F ซิงเกิลนี้ได้อันดับที่ 3 ในตารางจัดอันดับ และประสบความสำเร็จ โดยสามารถสร้างยอดขายกว่า 100,000 แผ่น ภายในสัปดาห์แรกที่วางจำหน่าย ซึ่งเป็นผลงานแรกนับตั้งแต่ ซิงเกิล โคโกนิ อิรุเซ! ที่วางจำหนายในปี พ.ศ. 2545 ที่สามารถสร้างยอดขายเกิน 100,000 แผ่น ภายในสัปดาห์แรก
วันที่ 12 กันยายน สตูดิโออัลบั้มที่ 13 13 คัลเลอร์ฟูล คาแร็กเตอร์ ก็ได้วางจำหน่าย
วันที่ 14 กันยายน สึงกุได้ประกาศผู้ชนะจากโครงการคัดเลือกสมาชิกรุ่นที่ 11 ได้แก่ ซากูระ โอดะ ซึ่งเป็นเพียงคนเดียวที่ได้รับคัดเลือก จากผู้สมัครทั้งหมดกว่า 7,000 คน และจาก 6 คนที่ผ่านเข้ารอบสุดท้าย ทำให้เธอเป็น คนที่ 3 ในมอร์นิงมูซูเมะ ที่ได้รับคัดเลือกเพียงคนเดียว
ผลงานซิงเกิลที่ 51 มีชื่อว่า วากุเทกะ เทคอะเชนจ์ ได้วางจำหน่ายในวันที่ 10 ตุลาคม ซิงเกิลนี้อยู่ในอันดับที่ 3 จากตารางจัดอันดับโอริคอนชาร์ต ในวันที่ 20 สิงหาคม อายูมิ อิชิดะ ได้รับการบาดเจ็บที่หัวเข่า ต้องพักรักษาอาการบาดเจ็บเป็นเวลา 1 เดือน ส่งผลให้เธอไม่ได้มีส่วนร่วมในการถ่ายทำมิวสิกวิดิโอ (เวอร์ชันแดนซ์ช็อต) ในภายหลังได้มีการถ่ายทำมิวสิกวิดิโออีกครั้ง หลังจากเธอหายจากอาการบาดเจ็บ
วันที่ 18 พฤศจิกายน เรนะ ทานากะ ได้ประกาศสำเร็จการศึกษา โดยเธอจะทำกิจกรรมในฐานะสมาชิกมอร์นิงมูซูเมะจนถึงคอนเสิร์ตประจำฤดูใบไม้ผลิภายในปี พ.ศ. 2556
พ.ศ. 2556 : 10 ปีของรุ่นที่ 6, รองหัวหน้า 2 คน.
วันที่ 30 มกราคม พ.ศ. 2556 มอร์นิงมูซูเมะได้ปล่อยซิงเกิลที่ 52 "เฮลพ์มี!!" ซึ่งซิงเกิลนี้ได้ขึ้นอันดับ 1 ของโอริคอนชาร์ตประจำสัปดาห์ในรอบ 4 ปี และมียอดจำหน่ายที่ดีที่สุดในช่วงสัปดาห์แรก
วันที่ 16 มีนาคมได้มีการประกาศโครงการคัดเลือกที่มีชื่อว่า "มิราอิ โชโจ" เพื่อค้นหาสมาชิกคนใหม่รุ่นที่ 12 สุดท้ายไม่มีใครผ่านการคัดเลือก แต่ผู้เข้ารอบสุดท้ายจากโครงการนี้ทั้งหมดได้รับเลือกเป็นสมาชิกของ "เฮลโล! โปรเค็งชูเชย์"
วันที่ 23 เมษายน มอร์นิงมูซูเมะได้ปล่อยซิงเกิลที่ 53 "เบรนสตอร์มมิง/คิมิซาเอะอิเรบะนานิโมะอิราไน" ซิงเกิลนี้ได้อันดับ 1 ของชาร์ต
วันที่ 21 พฤษภาคม เรนะ ทานากะได้สำเร็จการศึกษาจากมอร์นิงมูซูเมะและเฮลโล! โปรเจกต์ เพื่อไปสร้างผลงานในฐานะสมาชิกของ "เลิฟเวนเดอร์" หลังจากที่เธออยู่กับมอร์นิงมูซูเมะในฐานะสมาชิกร่วมกับซายูมิ มิจิชิเงะ มาด้วยกัน 10 ปี ส่วนตำแหน่งรองหัวหน้าจากที่ไม่มีใครมารับตำแหน่งนี้ในช่วงที่ริซะ นีงากิเป็นหัวหน้าในขณะนั้น มิซูกิ ฟูกูมูระและฮารูนะ อีกูโบะ ได้รับการแต่งตั้งให้ดำรงตำแหน่งเป็นรองหัวหน้าด้วยกัน 2 คน
วันที่ 12 กันยายน มอร์นิงมูซูเมะได้ปล่อยซิงเกิลที่ 54 "วากะมามะ คิโนะมามะ ไอโนะโจค/ไอโนะกังดัน" และได้อันดับ 1 ของชาร์ต
ต่อมาวันที่ 25 กันยายน มอร์นิงมูซูเมะได้ปล่อยอัลบั้มรวมเพลง "เดอะเบสท์! ~อัปเดต มอร์นิงมูซูเมะ~" ในรูปแบบซีดีปกติและซีดีกับดีวีดีลิมิเต็ด
พ.ศ. 2557 : มอร์นิงมูซูเมะ'14, 11 ปีของมิจิชิเงะ, เข้าสู่ยุคมิซูกิ ฟูกูมูระ.
วันที่ 1 มกราคม พ.ศ. 2557 เป็นครั้งแรกที่มอร์นิงมูซูเมะได้เปลี่ยนชื่อวงโดยการนำเอาเลขท้าย 2 ตัวจากปีคริสต์ศักราชมาตั้งท้ายชื่อเป็น "มอร์นิงมูซูเมะ'14"
เมื่อวันที่ 21 มกราคม สึงกุได้ประกาศในงานแถลงข่าวที่จัดขึ้นโดยบริษัทโทรศัพท์มือถือแห่งหนึ่งว่า มอร์นิงมูซูเมะ'14 จะร่วมแสดงในแคมเปญพร้อมกับกลุ่มนักแสดงตลก "โมริซังจู" ภายใต้ยูนิตที่ชื่อว่า "โมริมูซุ"
วันที่ 29 มกราคม ทางมอร์นิงมูซูเมะ'14 ได้ปล่อยผลงานซิงเกิลที่ 55 "เอกะโอะโนะคิมิวะไทโยซา/คิมิโนะคาวาริวะอิยาชิไน/วอทอิสเลิฟ?" ซึ่งซิงเกิลนี้ได้ขึ้นอันดับ 1 ของชาร์ต ส่วนเพลง"คิมิโนะคาวาริวะอิยาชิไน" เพลงรองในซิงเกิลนี้ ถูกใช้เป็นเพลงเชียร์ทีมชาติญี่ปุ่นอย่างเป็นทางการในการแข่งขัน "โอลิมปิกฤดูหนาว 2014" ที่เมืองโซชี ประเทศรัสเซีย และเพลง "วอทอิสเลิฟ?" เพลงรองอีกเพลงในซิงเกิลนี้ ได้ถูกใช้เป็นเพลงจบของรายการ "เจ-เมโล" (J-Melo)
วันที่ 15 มีนาคม โครงการคัดเลือกสมาชิกรุ่นที่ 12 ได้กลับมาอีกครั้งภายใต้ชื่อ "มอร์นิงมูซูเมะ'14 &lt;โกลเด็น&gt; ออดิชัน"
วันที่ 16 เมษายน มอร์นิงมูซูเมะ'14 ได้ปล่อยผลงานซิงเกิลที่ 56 "โทคิโวะโคเอะ โซระโวะโคเอะ/พาสเวิร์ดอิสซีโร" ซึ่งซิงเกิลนี้ได้อันดับ 1 ในโอริคอนชาร์ตประจำสัปดาห์
ต่อมาวันที่ 29 เมษายน ในคอนเสิร์ต "มอร์นิงมูซูเมะ'14 คอนเสิร์ตทัวร์ ฮารุ ~อีโวลูชัน~" ที่จังหวัดยามางูจิ ซายูมิ มิจิชิเงะ ได้ประกาศสำเร็จการศึกษาจากมอร์นิงมูซูเมะเมื่อสิ้นสุดทัวร์คอนเสิร์ตในฤดูใบไม้ร่วง หลังจากนั้นวันที่ 16 สิงหาคม มีการประกาศว่าทัวร์คอนเสิร์ตวันสุดท้ายจะมีขึ้นในวันที่ 26 พฤศจิกายนที่ ""
วันที่ 30 กันยายน ได้มีการประกาศเปิดตัวสมาชิกรุ่นที่ 12 จากโครงการ "&lt;โกลเด็น&gt; ออดิชัน" ทั้งหมด 4 คนได้แก่ ฮารุนะ โองาตะ, มิกิ โนนากะ, มาเรีย มากิโนะ และอากาเนะ ฮากะ ซึ่งมากิโนะกับฮากะได้ออกจากเฮลโล! โปรเค็งชูเซย์ในเวลาต่อมา
วันที่ 15 ตุลาคม มอร์นิงมูซูเมะ'14 ได้ปล่อยซิงเกิลที่ 57 "ทิคิบุน/ชาบาดาบาดู~/มิคาเอริ บิจิน" ต่อมาวันที่ 29 ตุลาคม อัลบั้มที่ 14 "" ได้วางจำหน่าย ซึ่งผลงานทั้งสองเป็นผลงานชิ้นสุดท้ายของ "ซายูมิ มิจิชิเงะ" ในฐานะสมาชิกมอร์นิงมูซูเมะรุ่นที่ 6 คนสุดท้าย
วันที่ 26 พฤศจิกายน ซายูมิ มิจิชิเงะได้สำเร็จการศึกษาจากมอร์นิงมูซูเมะ หลังจากที่อยู่มา 11 ปี ถือว่าเป็นสมาชิกที่อยู่นานที่สุดในมอร์นิงมูซูเมะ และได้มีการแต่งตั้งให้มิซูกิ ฟูกูมูระ ดำรงตำแหน่งหัวหน้าของมอร์นิงมูซูเมะอย่างเป็นทางการ รวมถึงแต่งตั้งให้เอรินะ อิกูตะให้เป็นรองหัวหน้าแทนฟูกูมูระร่วมกับฮารุนะ อีกุโบะที่ยังคงดำรงตำแหน่งรองหัวหน้าอยู่
พ.ศ. 2558 : มอร์นิงมูซูเมะ'15.
วันที่ 1 มกราคม พ.ศ. 2558 มีการเปลี่ยนชื่อจาก "มอร์นิงมูซูเมะ'14" เป็น "มอร์นิงมูซูเมะ'15"
วันที่ 15 เมษายน มอร์นิงมูซูเมะ'15 ได้ปล่อยผลงานซิงเกิลที่ 58 "เซชุนโคโซงะนาอิเตอิรุ/ยูงุเระวะอาเมอะงาริ/อิมะโคโกะคาระ" โดยเพลง"อิมะโคโกะคาระ" เพลงรองในซิงเกิลนี้ได้ถูกใช้เป็นเพลงจบของภาพยนตร์แอนิเมชันเรื่อง "" ซึ่งฮารูนะ อีกูโบะ, อายูมิ อิชิดะ และซากูระ โอดะ ได้ร่วมพากย์ในภาพยนตร์แอนิเมชันเรื่องนี้ด้วย
วันที่ 19 สิงหาคม ซิงเกิลที่ 59 "โอมายวิช!/ซูกัตโตะมายฮาร์ท/อิมะซูงุโทบิโคมุยูกิ" ได้ออกวางจำหน่าย
วันที่ 29 ตุลาคม ริโฮะ ซายาชิได้ประกาศสำเร็จการศึกษาจากมอร์นิงมูซูเมะ โดยคอนเสิร์ตครั้งสุดท้ายคือ "เฮลโล! โปรเจกต์ เคาท์ดาวน์ปาร์ตี 2015 ~กู๊ดบาย &amp; เฮลโล!~" ในวันที่ 31 ธันวาคม
ซิงเกิลที่ 60 "สึเมะทาอิคาเซโตะคาตาโมอิ/เอ็นเล็ซ สกาย/วันแอนด์อนลี" ได้วางจำหน่ายวันที่ 29 ธันวาคม ซึ่งซิงเกิลนี้ได้อันดับ 1 ในโอริคอนชาร์ตประจำสัปดาห์ โดยเพลง "วันแอนด์อนลี" เพลงรองในซิงเกิลนี้ ที่มีเนื้อร้องเป็นภาษาอังกฤษทั้งหมดและเพลงนี้ได้ถูกใช้เป็นเพลงเปิดในรายการ "เจ-เมโล"
พ.ศ. 2559 : มอร์นิงมูซูเมะ'16.
วันที่ 1 มกราคม พ.ศ. 2559 มีการเปลี่ยนชื่อจาก "มอร์นิงมูซูเมะ'15" เป็น "มอร์นิงมูซูเมะ'16"
วันที่ 2 มกราคม ในช่วงระหว่างคอนเสิร์ต "เฮลโล! โปรเจกต์ 2016 วินเตอร์ ~แดนซ์ซิง! ซิงกิง! เอ็กไซติง!~" ได้มีการประกาศโครงการคัดเลือกสมาชิกรุ่นที่ 13 โดยใช้ชื่อว่า "มอร์นิงมูซูเมะ'16 ชินเซกิออดิชัน"
วันที่ 9 กุมภาพันธ์ คานง ซูซูกิได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ โดยคอนเสิร์ตครั้งสุดท้ายของซูซูกิคือ "มอร์นิงมูซูเมะ'16 คอนเสิร์ตทัวร์ ฮารุ ~อีโมชันอินโมชัน~"
วันที่ 11 พฤษภาคม มอร์นิงมูซูเมะ'16 ได้วางจำหน่ายซิงเกิลที่ 61 "อุตะกะตะแซทเทอเดย์ไนท์!/เดอะวิชัน/โตเกียวโตะอิอุกาตะซุมิ"
วันที่ 31 พฤษภาคม คานง ซูซูกิได้สำเร็จการศึกษาที่นิปปงบูโดกัน ในวันเดียวกันนั้นได้มีประกาศว่า โครงการ "'16 ชินเซกิ" ไม่มีผู้ที่ได้รับการคัดเลือก แต่โครงการนี้จะจัดขึ้นอีกครั้งในวันที่ 15 มิถุนายน
วันที่ 6 ตุลาคม มอร์นิงมูซูเมะ'16 ได้เข้าร่วมคอนเสิร์ต "เอเชียมิวสิคเน็ทเวิร์คบิกคอนเสิร์ต" ที่กรุงโซล ประเทศเกาหลีใต้ โดยมอร์นิงมูซูเมะ'16 มาร่วมในฐานะตัวแทนศิลปินจากประเทศญี่ปุ่น
วันที่ 23 พฤศจิกายน ซิงเกิลที่ 62 "เซ็กซีแคทโนะเอ็นเซ็ตสึ/มุกิดาชิเดะ มุกิอัตเตะ/โซจาไน" ได้วางจำหน่ายและได้อันดับ 1 ของโอริคอนชาร์ตประจำสัปดาห์
วันที่ 12 ธันวาคม ในช่วงระหว่างก่อนปิดของคอนเสิร์ต "มอร์นิงมูซูเมะ'16 คอนเสิร์ตทัวร์ อากิ ~มายวิชัน~" ได้มีการประกาศรายชื่อผู้ที่ได้รับการคัดเลือกจากโครงการ "'16 ชินเซกิออดิชัน" ได้แก่ คาเอเดะ คากะและเรนะ โยโกยามะ ซึ่งทั้งคู่เป็นสมาชิกของเฮลโล! โปรเค็งชูเซย์
พ.ศ. 2560 : มอร์นิงมูซูเมะ'17, การครบรอบ 20 ปีของมอร์นิงมูซูเมะ.
วันที่ 1 มกราคม พ.ศ. 2560 มีการเปลี่ยนชื่อจาก "มอร์นิงมูซูเมะ'16" เป็น "มอร์นิงมูซูเมะ'17"
ในช่วงเดือนมกราคม ได้มีการประกาศว่า มอร์นิงมูซูเมะ'17 ร่วมกับผลิตภัณฑ์ซุปมิโซะยี่ห้อ "มารุโคเมะ" ได้ทำเพลง "มอร์นิงมิโซะชิรุ" โดยเพลงนี้รีเมคจากเพลง "มอร์นิงคอฟฟี" เพื่อเป็นการโปรโมทผลิตภัณฑ์ซุปมิโซะของบริษัทใหม่ในชื่อเดียวกัน ต่อมา มอร์นิงมูซูเมะ'17 ได้ร่วมกับริโนะ ซาชิฮาระ สมาชิกของเอชเคทีโฟร์ตีเอท ภายใต้ยูนิตชื่อ "ซาชินิงมูซูเมะ" โดยเพลงที่ร่วมทำนั้นคือเพลง "เก็ทยู!" ซึ่งอยู่ใน Type A ของอัลบั้มชุดที่ 8 ของเอเคบีโฟร์ตีเอทที่มีชื่อว่า ทัมเนล ในวันที่ 25 มกราคม ต่อมาสองเพลงนี้รวมบรรจุไว้อยู่ในหน้าบีของซิงเกิลที่ 63 ของมอร์นิงมูซูเมะ'17
วันที่ 8 มีนาคม มอร์นิงมูซูเมะ'17 ได้ออกซิงเกิลที่ 63 "แบรนด์นิวมอร์นิง/เจลลาซี-เจลลาซี" โดยหน้าเอของซิงเกิลนี้ มาซากิ ซาโตสมาชิกรุ่นที่ 10 ไม่ได้ร่วมบันทึกเสียงและร่วมแสดงมิวสิกวีดีโอ เนื่องจากปัญหาสุขภาพ
วันที่ 28 เมษายน ฮารูกะ คูโดได้ประกาศสำเร็จการศึกษาจากมอร์นิงมูซูเมะ โดยทัวร์คอนเสิร์ตครั้งสุดท้าย คือคอนเสิร์ตประจำฤดูใบไม้ร่วงปี 2017 ของมอร์นิงมูซูเมะ
วันที่ 26 มิถุนายน ในช่วงพิเศษของรายการ "เฮลโล! โปรเจกต์สเตชัน" โดยมีการประกาศว่า สมาชิกจากคันทรีเกิร์ล ชิซากิ โมริโตะ จะเข้าร่วมมอร์นิงมูซูเมะ'17 ในฐานะสมาชิกรุ่นที่ 14 อย่างเป็นทางการ โดยเธอนั้นจะทำกิจกรรมในมอร์นิงมูซูเมะควบคู่กับคันทรีเกิร์ลไปด้วย
วันที่ 4 ตุลาคม มอร์นิงมูซูเมะ'17 ได้ออกซิงเกิลที่ 64 "จามะชินาอิเดะเฮียร์วีโก!/ โดคิวโนะ โกไซน์/วากาอินดาชิ!"
วันที่ 3 พฤศจิกายน ทางมอร์นิงมูซูเมะ'17 ได้ออกเพลงรีเมคซิงเกิลตัวอย่าง "ไอโนะทะเนะ" เวอร์ชันใหม่ เนื่องในโอกาสครบรอบ 20 ปีของการก่อตั้งมอร์นิงมูซูเมะ โดยอดีตสมาชิกรุ่นที่ 1 ทั้ง
5 คน และสมาชิกปัจจุบันของมอร์นิงมูซูเมะ'17 มาร่วมงานในยูนิตพิเศษ "มอร์นิงมูซูเมะ ทเวนธิเอ็ธ" และเพลงนี้ได้วางจำหน่ายในรูปแบบดิจิทัลหลังจากผ่านไป 20 ปี
วันที่ 6 ธันวาคม อัลบั้มที่ 15 "15 แท็งค์ ยู, ทู" ได้วางจำหน่าย
วันที่ 11 ธันวาคม ฮารูกะ คูโดได้สำเร็จการศึกษาที่นิปปงบูโดกัน
พ.ศ. 2561 : มอร์นิงมูซูเมะ'18.
วันที่ 1 มกราคม พ.ศ. 2561 มีการเปลี่ยนชื่อจาก "มอร์นิงมูซูเมะ'17" เป็น "มอร์นิงมูซูเมะ'18"
วันที่ 12 กุมภาพันธ์ สมาชิกปัจจุบันในมอร์นิงมูซูเมะ'18 และอดีตสมาชิกมอร์นิงมูซูเมะได้แก่ ยูโกะ นากาซาวะ, คาโอริ อีดะ, อายะ อิชิงูโระ, นัตสึมิ อาเบะ, อาซูกะ ฟูกูดะ, มาริ ยางูจิ, ริกะ อิชิกาวะ, ฮิโตมิ โยชิซาวะ, โนโซมิ สึจิ, ไอ ทากาฮาชิ, ริสะ นีงากิ และ ซายูมิ มิจิชิเงะ มารวมกันในรายการพิเศษ "มอร์นิงมูซูเมะ 20 ชูเน็นคิเน็นสเปเชียล" ออกอากาศทางช่องทีวีโตเกียว โดยในรายการจะเป็นการเล่าประวัติของมอร์นิงมูซูเมะและโมเมนต์ของอดีตสมาชิกในรายการเฮลโล! มอร์นิง
วันที่ 27 มีนาคม ฮารูนะ โองาตะได้ประกาศสำเร็จการศึกษาจากมอร์นิงมูซูเมะ โดยทัวร์คอนเสิร์ตครั้งสุดท้ายคือ คอนเสิร์ตประจำฤดูใบไม้ผลิประจำปี
2018 ของมอร์นิงมูซูเมะ
โดยซิงเกิลที่ 65 "อาร์ยูแฮปปี?/เอ กอนนา" วางจำหน่ายวันที่ 13 มิถุนายน ที่โองาตะมีส่วนร่วมเป็นครั้งสุดท้ายในฐานะสมาชิกของมอร์นิงมูซูเมะ'18 และซิงเกิลนี้ได้ขึ้นอันดับ 1 ของโอริคอนชาร์ตประจำสัปดาห์ในรอบ 2 ปี
ต่อมาวันที่ 20 มิถุนายน โองาตะได้สำเร็จการศึกษาที่นิปปงบูโดกัน
หลังจากผ่านไป 2 เดือน โดยเมื่อวันที่
17 สิงหาคม ฮารูนะ อีกูโบะ สมาชิกรุ่นที่ 10 และรองหัวหน้า ได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ โดยคอนเสิร์ตครั้งสุดท้ายคือ "มอร์นิงมูซูเมะ'18 คอนเสิร์ตทัวร์ อากิ ~เก็ท เซ็ท, โก!~
วันที่ 24 ตุลาคม มอร์นิงมูซูเมะ'18 ได้ออกซิงเกิลที่ 66 "ฟูราริ กินซะ/จิยูนะกูนิดาคาระ" และเป็นซิงเกิลสุดท้ายที่อีกูโบะอยู่ในฐานะสมาชิก
วันที่ 16 ธันวาคม อีกูโบะได้สำเร็จการศึกษาจากมอร์นิงมูซูเมะและเฮลโล! โปรเจกต์ และต่อมาในคอนเสิร์ตส่งท้ายปีของเฮลโล! โปรเจกต์ อายูมิ อิชิดะได้รับดำรงตำแหน่งรองหัวหน้าแทนอีกูโบะร่วมกับเอรินะ อิกูตะที่ยังคงอยู่ในตำแหน่งรองหัวหน้าเหมือนเดิม
พ.ศ. 2562 : มอร์นิงมูซูเมะ'19.
วันที่ 1 มกราคม พ.ศ. 2562 มีการเปลี่ยนชื่อจาก "มอร์นิงมูซูเมะ'18" เป็น "มอร์นิงมูซูเมะ'19"
วันที่ 2 มกราคม ในช่วงเปิดคอนเสิร์ตประจำฤดูหนาวของเฮลโล! โปรเจกต์ ได้มีการประกาศอย่างเป็นทางการว่า โครงการ "มอร์นิงมูซูเมะ'19 เลิฟออดิชัน" จะเปิดรับผู้สมัครเพื่อคัดเลือกเป็นสมาชิกคนใหม่ในรุ่นที่ 15 ของมอร์นิงมูซูเมะ
เมื่อวันที่ 20 มีนาคม มอร์นิงมูซูเมะ'19 ได้ออกอัลบั้มรวมเพลงลำดับที่ 8 "เบสท์! มอร์นิงมูซูเมะ ทเวนทิเอ็ธ แอนนิเวอซารี"
วันที่ 12 มิถุนายน ซิงเกิลที่ 67 "จินเซบลูส์/เซชุงไนท์" ได้วางจำหน่าย
ต่อมา วันที่ 22 มิถุนายน มีการประกาศผู้ที่ได้รับการคัดเลือกจากโครงการ "19'เลิฟออดิชัน" ได้แก่ ริโอะ คิตางาวะ, โฮมาเระ โอกามูระ และอดีตสมาชิกเฮลโล! โปรเค็งชูเซย์ ฮกไกโดะ เมอิ ยามาซากิ ซึ่งทั้ง 3 คนได้เป็นสมาชิกรุ่นที่ 15 ของมอร์นิงมูซูเมะ
พ.ศ. 2563 : มอร์นิงมูซูเมะ'20, ปีที่สองที่ไร้คนเข้าและคนออก.
วันที่ 1 มกราคม พ.ศ. 2563 มีการเปลี่ยนชื่อจาก "มอร์นิงมูซูเมะ'19" เป็น "มอร์นิงมูซูเมะ'20"
วันที่ 22 มกราคม มอร์นิงมูซูเมะ'20 ได้ออกซิงเกิลที่ 68 "โคโกโระ &amp; คาราดะ/เลิฟพีเดีย/นินเง็นกังเคย์ โนเวย์เวย์" ซึ่งเพลงรองทั้ง 2 เพลงในซิงเกิลนี้ "เลิฟพีเดีย" และ "นินเง็นกังเคย์ โนเวย์เวย์" มีทำนองที่คล้ายกัน แต่คีย์เพลงและเนื้อร้องจะต่างกัน
เมื่อวันที่ 27 พฤษภาคม มอร์นิงมูซูเมะ'20 ได้เข้าร่วมโครงการระดมทุน "วันเลิฟเอเชียคอนเสิร์ต" ของ WebTVAsia ในคอนเสิร์ตนี้มีเหล่าบรรดานักร้องและนักแสดงจากประเทศในทวีปเอเชีย และได้มีการถ่ายทอดสดผ่านทางยูทูบ ท่ามกลางแฮ็ชแท็ก #stayhome และ #withme โดยงานนี้ได้ระดมทุนสำหรับยูนิเซฟเอเชีย เพื่อช่วยเหลือครอบครัวที่ได้รับผลกระทบจากการระบาดของโควิด-19 ซึ่งศิลปินตัวแทนของประเทศญี่ปุ่นที่เข้าร่วมโครงการระดมทุนนี้ ได้แก่ มอร์นิงมูซูเมะ'20, อากิระ สมาชิกจากเอ็กไซล์และเอเคบีโฟร์ตีเอทกับวงน้องสาว
วันที่ 16 ธันวาคม มอร์นิงมูซูเมะ'20 ได้ออกซิงเกิลที่ 69 "จุนโจ เอวิเด็นซ์/กิวซาเรตาอิดาเกะนาโนนิ"
ปี พ.ศ. 2563 เป็นปีเต็มอีกปีที่ไม่มีการเปลี่ยนแปลงสมาชิกในมอร์นิงมูซูเมะ นับตั้งแต่ปีแรกคือปี พ.ศ. 2551
พ.ศ. 2564 : มอร์นิงมูซูเมะ'21, 10 ปีของรุ่นที่ 9 และรุ่นที่ 10.
วันที่ 1 มกราคม พ.ศ. 2564 มีการเปลี่ยนชื่อจาก "มอร์นิงมูซูเมะ'20" เป็น "มอร์นิงมูซูเมะ'21"
วันที่ 31 มีนาคม มอร์นิงมูซูเมะ'21 ได้ปล่อยอัลบั้มที่ 16 "ซิกซ์ทีนธ์ แธทซ์ เจ-ป็อป"
วันที่ 24 กันยายน มาซากิ ซาโตได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ เนื่องจากปัญหาสุขภาพ โดยคอนเสิร์ตครั้งสุดท้ายจะจัดในวันที่ 13 ธันวาคม
วันที่ 8 ธันวาคม ซิงเกิลที่ 70 "ทีนเอจโซลูชัน/โยชิโยชิชิเตะโฮชีโนะ/บีทโนะวากุเซ ได้วางจำหน่าย
ต่อมา วันที่ 13 ธันวาคม ซาโตได้สำเร็จการศึกษาที่นิปปงบูโดกัน
พ.ศ. 2565 : มอร์นิงมูซูเมะ'22, 10 ปีของรุ่นที่ 11, การครบรอบ 25 ปีของมอร์นิงมูซูเมะ.
วันที่ 1 มกราคม พ.ศ. 2565 มีการเปลี่ยนชื่อจาก "มอร์นิงมูซูเมะ'21" เป็น "มอร์นิงมูซูเมะ'22"
วันที่ 28 กุมภาพันธ์ ชิซากิ โมริโตะได้ประกาศสำเร็จการศึกษาจากมอร์นิงมูซูเมะ โดยคอนเสิร์ตครั้งสุดท้ายนั้นจะจัดขึ้นวันที่ 20 มิถุนายน
วันที่ 9 เมษายน มีการประกาศอย่างเป็นทางการว่า ซิงเกิลที่ 71 "จูจูจู โบกูระโนะมิราอิ/ไดจินเซ เนเวอร์บีนเบ็ทเตอร์!" จะวางจำหน่ายในวันที่ 8 มิถุนายน ส่วนเพลงไอวิชเวอร์ชันมอร์นิงมูซูเมะ'22 จะเพิ่มเข้ามาในซิงเกิลนี้โดยเฉพาะรูปแบบ Limited Edition SP เท่านั้น และเป็นผลงานซิงเกิลสุดท้ายของโมริโตะในฐานะสมาชิกของมอร์นิงมูซูเมะ
วันที่ 29 มิถุนายน มีการประกาศผู้ชนะเลิศจากโครงการ "เฮลโล! โปรเจกต์ "มอร์นิงมูซูเมะ'22" "จูซ=จูซ" โกโดะชินเมมเบอร์ออดิชัน" ผ่านทางรายการ "เฮลโล! โปรเจกต์ สเตชัน" ได้แก่ "ริโอะ ซากูราอิ" สมาชิกเพียงคนเดียวในรุ่นที่ 16 โดยเธอเป็นคนที่ 4 ที่ได้รับเลือกเพียงคนเดียวของมอร์นิงมูซูเมะ ซึ่งก่อนหน้านั้น มากิ โกโต สมาชิกรุ่นที่ 3, โคฮารุ คูซูมิ สมาชิกรุ่นที่ 7 และ ซากูระ โอดะ สมาชิกรุ่นที่ 11 ได้รับเลือกเพียงคนเดียวด้วยเช่นกัน
วันที่ 3 กันยายน สมาชิกรุ่นที่ 13 คาเอเดะ คากะ ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ โดยเธอจะปรากฏตัวเป็นครั้งสุดท้ายในคอนเสิร์ต "มอร์นิงมูซูเมะ'22 ทเวนตีฟิฟธ์แอนนิเวอร์ซารี คอนเสิร์ตทัวร์ ~ซิงกิงทูเดอะบีท~" และต่อมาวันที่ 13 ตุลาคม เธอได้ตัดสินใจประกาศวันสำเร็จการศึกษาอย่างเป็นทางการ เป็นวันที่ 10 ธันวาคม ในคอนเสิร์ต "มอร์นิงมูซูเมะ'22 ทเวนตีฟิฟธ์แอนนิเวอร์ซารี คอนเสิร์ตทัวร์ ~ซิงกิงทูเดอะบีท~ คากะ คาเอเดะ ซตสึเงียวสเปเชียล" ที่นิปปงบูโดกัน
วันที่ 19 ตุลาคม มีการประกาศอย่างเป็นทางการผ่านรายการ "เฮลโล! โปรเจกต์ สเตชัน" ว่า ซิงเกิลที่ 72 "สวิงสวิงพาราไดซ์/แฮปปีเบิร์ธเดย์ทูมี!" จะวางจำหน่ายในวันที่ 21 ธันวาคม ซึ่งซิงเกิลนี้ได้ขึ้นโอริคอนชาร์ตอันดับ
1 ในรอบ 4 ปีกับ 6 เดือน โดยเพลงนี้เป็นเพลงซิงเกิลเปิดตัวสมาชิกรุ่นที่ 16 เพียงคนเดียวอย่างซากูราอิ และเป็นซิงเกิลสุดท้ายของคากะในฐานะสมาชิกของมอร์นิงมูซูเมะ
เมื่อวันที่ 27 ธันวาคม มิซูกิ ฟูกูมูระได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ โดยเธอจะปรากฏตัวเป็นครั้งสุดท้ายในคอนเสิร์ตฤดูใบ้ไม้ร่วงที่กำลังจะมีขึ้นในปี พ.ศ. 2566
Morning Musume Official YouTube&lt;br&gt;Morning Musume Official Instagram&lt;br&gt;Morning Musume Official Tiktok
53 (ห้าสิบสาม) เป็นจำนวนธรรมชาติที่อยู่ถัดจาก 52 (ห้าสิบสอง) และอยู่ก่อนหน้า 54 (ห้าสิบสี่)
รุด ฟานนิสเตอรอย
เนือร์นแบร์ค
เนือร์นแบร์ค  หรือที่เรียกในภาษาอังกฤษว่า นูเร็มเบิร์ก  เป็นเมืองตั้งอยู่ในรัฐไบเอิร์น (บาวาเรีย) ประเทศเยอรมนี ห่างจากนครมิวนิกขึ้นไปทางทิศเหนือประมาณ 170 กิโลเมตร ปัจจุบันมีประชากรประมาณ 500,000 คน
เนือร์นแบร์คมีประวัติศาสตร์ถอยไปถึง ค.ศ. 1050 โดยเป็นเมืองของจักรวรรดิโรมันอันศักดิ์สิทธิ์
ในสมัยสงครามโลกครั้งที่สอง เมืองนี้เป็นศูนย์ประชุมหลักของพรรคนาซี และหลังสงคราม ฝ่ายสัมพันธมิตรได้ทำพิจารณาคดีต่อเหล่าอาชญากรสงคราม หลังจากนาซีเยอรมันพ่ายแพ้
เก็ลเซินเคียร์เชิน
เก็ลเซินเคียร์เชิน  เป็นเมืองในรัฐนอร์ทไรน์-เว็สท์ฟาเลินของประเทศเยอรมนี มีประชากร 274,926 คน (ข้อมูลปี ค.ศ. 2002) มีหลักฐานเก่าแก่สุดว่าสร้างขึ้นประมาณ ค.ศ. 1150 แต่ดำรงฐานะเป็นเมืองขนาดเล็กมาจนถึงคริสต์ศตวรรษที่ 19 หลังจากการปฏิวัติอุตสาหกรรม พื้นที่เขตนี้ในเยอรมนีกลายเป็นเหมืองถ่านหิน จึงทำให้มีประชากรเข้ามาอยู่อาศัยเป็นจำนวนมาก
เก็ลเซินเคียร์เชินมีสโมสรฟุตบอลชัลเคอ 04 เป็นสโมสรประจำเมือง และเป็นหนึ่งใน 12 เมืองของเยอรมนีที่จัดการแข่งขันฟุตบอลโลก 2006
ชาวจีนอพยพ
นักสืบเยาวชน
เจ้าฟ้าชายฟิลิป ดยุคแห่งเอดินเบอระ
เจ้าฟ้าหญิงแอนน์ พระบรมราชกุมารี
อริยมรรค
ทุกขนิโรธคามินีปฏิปทาอริยสัจ
สก๊อตแลนด์
โอดินน์
โอดินน์  เทพเจ้าสูงสุดในเทพปกรณัมของชาวนอร์ส เป็นเทพเจ้าที่ใฝ่หาความรู้ ยึดมั่นในสัจจะ ช่วยเหลือผู้อื่น ออกผจญภัยเพื่อใช้ชีวิตให้คุ้มค่า และรบอย่างกล้าหาญเพื่อตายอย่างมีเกียรติในสนามรบ ให้ลูกหลานนำเรื่องราวของตนไปเล่าขานในฐานะวีรบุรุษ และเพื่อให้ดวงวิญญาณได้รับเลือกให้เข้าร่วมกับกองทัพเทพร่วมต่อสู้กับเผ่ายักษ์ในวันสิ้นโลก ชื่ออื่นของโอดินได้แก่ โวเดน หรือ โวทัน